
Terrorism  is  an  every  day  threat,  a  system  of  asymetric  actions  which  brings  about  a seemingly  no  way  out  situation.  Solving  such  a  situation  arouses  the  elaboration  of  a  well elaborated  strategy  in  order  to  diminish  the  discrepancies  and  the  fissure  effect,  to  harmonize social  and  international  relations  and,  on  this basis,  the  human  condition.  Experience  that  dat been  achieved  so  far  in  the  international  war  against  terrorism  pointed  out  that  a  different outlook is needed in order to be efficient in this confrontation. Such an outlook should include specific objectives and measures possibly adopted by international operating theaters.
Terorismul  este  o  ameninţare  omniprezentă,  un  sistem  de  acţiuni  asimetrice  care
generează  o  situaţie  aparent  fără  ieşire.  Rezolvarea  unei  asemenea  situaţii,  suscită  elaborarea unor  strategii  bine  elaborate  de  reducere  a  decalajelor  şi  efectului  de  falie,  de  armonizare  a relaţiilor  sociale  şi  internaţionale  şi  pe  această  bază  de  ameliorare  a  condiţiei  umane. Experienţa  acumulată  până  acum  în  cadrul  războiului  internaţional  împotriva  terorismului,  a evidenţiat faptul că pentru a putea fi eficient în această confruntare, este nevoie de o abordare conceptuală  diferită,  care  să  includă  obiective  şi  măsuri  specifice,  posibil  a  fi  adoptate  în  teatrele de operaţii internaţionale.
Terorismul  a  căpătat  la  acest  început  de  mileniu,  prin  amploarea  şi formele  sale  de  manifestare,  un  caracter  complex,  extins  la  scara  întregii planete.  Analiza  fenomenului  terorist  la  scara  întregii  planete,  indică  faptul că-n  2001,  la  momentul  producerii  tragicelor  evenimente  din  New  York, acesta se afla pe o direcţie ascendentă.
În  strânsă  legătură  cu  scopurile  urmărite  de  actul  terorist  se  pot determina,  după  diferite  criterii,  mai  multe  tipuri  şi  forme  de  manifestare  a terorismului. În funcţie de modalităţile de aducere la îndeplinire a scopului propus 303 , terorismul poate fi direct şi indirect.
a. Terorismul direct presupune ca acţiunea respectivă să vizeze direct şi nemijlocit scopul propus. Este cazul când un şef de stat este asasinat în scopul înlocuirii cu un altul care să promoveze anumite reforme aşteptate de
b. Terorismul indirect este acel tip de acţiune prin care se comite doar un  act  ce  reprezintă  el  însuşi  o  infracţiune  ce  precede  acţiunea  teroristă propriu-zisă  (  ca  de  exemplu,  procurarea  de  materiale  explozive  pentru  o grupare teroristă pentru a fi utilizate ulterior într-un atac).
În altă ordine de idei, orice acţiune teroristă are motivul său, fapt, care a contribuit  la  elaborarea  unei  clasificări,  ce  ar  evidenţia  acele  tipuri  de terorism, care au în esenţa lor o serie de mobile, calcule, proiecte. În raport cu elementul psihologic care-i animă pe membrii organizaţiei teroriste şi mobilul acestora,  putem  distinge 304 :  terorismul  de  drept  comun,  terorismul  social, terorismul politic, terorismul religios şi terorismul cultural.
a. Terorismul de drept comun reprezintă acel gen de terorism care cade sub  incidenţa  legii  penale  ca  o  infracţiune  obişnuită,  dar  la  care  metoda  de execuţie este caracterizată de teroare. Pot fi clasificate drept acţiuni teroriste acele  acţiuni  care,  deşi  vizează  scopuri  particulare  sau  au  drept  obiect  un interes personal ( de exemplu, obţinerea unor sume de bani pentru asigurarea protecţiei, şantajul, practicile bandelor de tip raket, etc.), imprimă o stare de teroare victimelor, care pot fi indivizi izolaţi, familii sau grupuri de persoane (comercianţi, turişti,transportatori, ş.a.).
b. Terorismul social  urmăreşte punerea în practică a unei ideologii sau doctrine  sociale  ori  economice,  de  regulă  prin  distrugerea  sau  schimbarea ordinii sociale a unei orânduiri. De obicei, consecinţele se produc pe teritoriul unui  stat,  dar  uneori  pot  influenţa  anumite  evoluţii  din  teritoriile  vecine. Specificul acestui tip de terorism este caracterul său regional intern, adică nu are  tendinţa  de  a  se  manifesta  în  afara  graniţelor  ţării.  Un  astfel  de  tip  de terorism, a fost răspândit pe larg în secolul al-XIX-lea în Rusia Ţaristă, SUA, Canada, Anglia şi Franţa, unde activau un şir de grupări anarhiste care aveau drept scop impunerea ideologiei lor în societăţile respective.
c. Terorismul politic este caracterizat prin faptul că elementul subiectiv al  infracţiunii  este  de  ordin  politic,  actul  de  teroare  este  îndreptat  asupra statului,  organelor  sale  sau  reprezentanţilor  săi,  împotriva  organizării  sale politice sau formei de stat. Acesta are ca scop, ruperea relaţiilor diplomatice, nimicirea sau înlăturarea din post, prin agresiune, a unor lideri politici şi şefi de state, care nu mai au capacitatea de a influenţa politica externă. Acest tip de terorism are o desfăşurare de toate celelalte prin faptul că implică puterea politică ca instrument principal de menţinerea lui pe poziţii.
Spre  deosebire  de  alte  tipuri  de  terorism,  cel  politic  se  manifestă  sub mai multe forme care, de regulă, sunt determinate de mai mulţi factori cum sunt  actorii,  scopul,  mediul,  ţinta  acţiunilor  teroriste.  De  exemplu,  după clasificarea   lui   Constantin   Onişoru 305 ,   formele   terorismului   politic   se încadrează în câteva categorii relevante:
1. terorismul explicit sau implicit pus în aplicare de majoritatea statelor cu regimuri totalitare;
2. terorismul exercitat de organizaţiile politice extremiste ( majoritatea organizaţiilor  teroriste  din  Europa  şi  America  Latină,  spre  exemplu,  au  la bază, ideologii de natură comunistă, unele de natură neo-nazistă sau din sfera a ceea ce am putea numi exclusivismul sau fundamentalismul) 306 ;
3.  terorismul  practicat  de  persoane  influente,  grupuri  de  interese, grupuri de presiune, lobby, etc.
4.  terorismul  puterii  discreţionare,  cunoscut  ca  terorism  împotriva intelectualităţii  şi  a  gândirii  libere,  identificat  astăzi  în  Coreea  de  Nord, Nigeria, etc.
Formele de manifestare ale terorismului politic sunt numeroase, pornind de  la  terorismul  exercitat  de  organizaţiile  politice  extremiste  şi  până  la terorismul practicat de persoane influente, grupuri de interese, etc.
Obiectivele    terorismului  politic  vizează  în  principal  cucerirea  puterii politice  prin  violenţă,  opoziţia  la  imperialism,  lupta  pentru  reforme  sociale, lupta pentru putere şi influenţă, lupta pentru imagine, lupta pentru identitate, crearea şi întreţinerea stării de haos.
Primele  exemple  de  terorism  politic,  în  Europa,  au  reprezentat-o mişcările  anarhiste  de  la  începutul  secolului  XX.  În  această  ordine  de  idei, vom  prezenta  mişcarea  Neo-Ustashism  din  Croaţia,  care  a  avut  o  amploare deosebită  în timpul celui de-al doilea război mondial, reprezentând un regim fascist  Ustasha  (Organizaţia  Revoluţionară  Croată),  o  combinaţie  crescută reziduu în urma războaielor din Iugoslavia şi a naţionalismului croat. A fost o mişcare neo-nazistă deosebită de celelalte din Europa, deoarece gradul său de amploare  coincidea  cu  mereu  cu  amplificarea  războaielor  din  Iugoslavia. Fiind  o  mişcare  naţionalistă  de  dreapta,  a  fost  implicată  în    multe  acţiuni teroriste pe teritoriul Iugoslaviei. De asemenea, organizaţia a fost implicată în multe  acţiuni  teroriste  în  timpul  Războiului  pentru  Independenţa  Croaţiei (1991-1995), crime ce până astăzi nu sunt recunoscute de guvernul croat.
În  prezent,  o  mare  parte  din  organizaţiile  teroriste  din  întreaga  lume poartă amprenta luptei împotriva capitalismului. În realitate, este vorba de o luptă pentru putere sau pentru impunerea unui anumit tip de putere.
Conform   unui   raport   al   Institutului   de   Înalte   Studii   de   Apărare Naţională  din  Franţa,  tendinţele  de  reconstrucţie  a  unei  Europe  democratice liberale,  după  cel  de-al  Doilea  Război  Mondial,  au  condus  la  noi  acţiuni teroriste  împotriva  sistemului  social-economic,  provocate  de  mişcările  de extremă stîngă din Europa, care apoi au devenit tradiţionale în anii 70-80 în Germania (Baader Meinhof), în Italia (Brigăzile Roşii) şi în Franţa (Acţiunea Directă).  Scopul  acestor  grupări  a  devenit  zdrobirea  sistemului  capitalist  şi negarea valorilor liberale. Reconstrucţia Europei a fost urmată de un terorism de extremă dreaptă, care a fost o reacţie la sărăcia şi şomajul a numeroaselor fluxuri  de  migraţie  dintr-o  Europă  socialistă,  în  una  liberală,  cât  şi  de ideologia  războiului  rece,  menită  să  influenzeţe  comportamentul  social  al maselor.
d. Terorismul religios, reprezintă asocierea dintre religie şi terorism. Încă  din  1968,  an  considerat  de  referinţă  pentru  apariţia  terorismului internaţional  modern,  de  către  specialiştii  americani,  acţionau  13  grupări teroriste  cu  motivaâii  religioase,  fără  ca  acţiunile  lor  să  fie  incluse  în  sfera terorismului  religios. 307   În  prezent,  lucrurile  au  evoluat,  circa  20%  dintre grupările teroriste care acţionează pe glob invocând motive religioase pentru acţiunile  lor.  Uneori  însă,  o  serie  de  importante  organizaţii  teroriste  (  de exemplu,   Armata   Republicană   Irlandeză,   Organizaţia   de   Eliberare   a Palestinei,  Tigrii  Tamil,  ş.a.),  deşi  au  o  componentă  dominantă  religioasă, revendică aspecte de ordin politic şi social.
Drept cauză a terorismului religios şi etnic, a fost dată de către analiştii economici, eşecul economic din unele regiuni ale lumii. De asemenea, o serie de  acte  teroriste  de  natură  religioasă  sunt  comandante  de  lideri  extremişti, apariţia acestora fiind strâns legată de nivelul de trai foarte scăzut , existent în majoritatea statelor musulmane : Afganistan, Palestina, Irak, Iran, etc.
În prezent, aproximativ un sfert din grupările teroriste active fac parte din  categoria  celor  motivate  religios.  De  asemenea,  numărul  de  victime, produse  de actorii organizaţiilor teroriste religioase, este în continuă creştere, mai ales pe măsură  ce se manifestă din ce în ce mai puţine reţineri în ceea ce priveşte folosirea unor arme cu ridicat potenţial distructiv. Un prim aspect ce trebuie subliniat, având în vedere proeminenţa pe care a capătat-o în ultimii ani un anumit tip de terorism religios, este că recurgerea la terorismul bazat pe imperative  religioase  nu  este  apanajul  unei  singure  religii.  Cu  alte  cuvinte, identificarea  acestuia  exclusiv  cu  fundamentalismul  islamic  este  nu  numai inexactă  dar  şi  contraindicată  din  punct  de  vedere  al  posibilităţilor  de gestionare a fenomenului. Atentatul cu bomba asupra unei clădiri federale din  Oklahoma  City  –  19  aprilie  1995  –  soldat  cu  168  de  morţi  şi  peste  500  de răniţi,  a  fost  înfăptuit  de  un  fundamentalist  creştin,  membru  al  unei  mişcări patriotice  de  dreapta,  mişcare  ce  lupta  împotriva   « opresiunii » instituţiilor guvernamentale. La momentul respectiv, atentatul constituia cel mai sângeros eveniment desfăşurat pe teritoriul Statelor Unite şi a fost depăşit, din punct de vedere al consecinţelor doar de atacurile din septembrie 2001. Terorismul nu aparţine nici unei religii, fie ea creştină, iudaică sau islamică, ci este produsul  unui nucleu de extremişti aflaţi în imposibilitatea de a-şi  atinge obiectivele în mod paşnic şi democratic 308 .
Violenţa   nihilistă   şi   transcedentală,   extremismul   milenarist   sunt relevante pentru studiul terorismului ca motivaţie. Ele nu sunt specifice unei anumite  religii,  iar  amploarea  pe  care  o  capătă  în  cadrul  unui  sistem  social depinde exclusiv  de modul în care respectivul sistem integrează individul  şi impune acestuia mecanismele  de control social adecvate. În era post război rece,   prăbuşirea   comunismului   conjugată   cu   nerealizarea   promisiunilor capitalismului, au creat un vid ideologic care a determinat întoarcerea către o altă  naraţiune  centralizatoare  –  religia  –  ca  sferă  de  azil  pentru  frustrare materială, spirituală sau de orice altă natură. Fundamentalismul islamic capătă o dimensiune proeminentă ca sursă a terorismului, prin faptul că lumea arabă în  sine  reprezintă  un  spaţiu  al  anomiei  sociale  al  sărăciei  amplificate  de ecartul ( real şi perceput) faţă de sistemul  social occidental. Aici se manifestă din plin efectele nefaste ale unei istorii a sistemului bipolar în care resursele naturale, teritoriul  şi populaţia au fost  folosite şi manipulate, având ca unic scop  eliminarea  adversarului.  Aceste  efecte  constituie  surse  ale  frustrării  şi revoltei care conduc inevitabil  individul către extremism şi fundamentalism religios.
Analizând stadiul actual de evoluţie a fenomenului terorist şi a modului cum este acesta perceput, Bruce Hoffman, director al biroului din Washington al Rand Corporation, conducător al echipei de cercetare privind terorismul şi fost  director  al  Centrului  pentru  Studiul  Violenţei  Politice  din  Scoţia,  a identificat  în  lucrarea  «   Inside  Terrorism »  (1998)  trei    particularităţi  ale terorismului religios 309  :
● are preponderent o funcţie transcedentală şi nu una politică – este un răspuns direct la un imperativ teologic ;
● contrar teroriştilor secular, teroriştii religioşi caută adesea eliminarea unor categorii larg definite de duşmani şi nu ţin cont de consecinţele politice contra-productive ale uciderii nediscriminatorii ( nu se tem de represalii) ;
● nu încearcă să recurgă la alte entităţi decât cea proprie.
De asemenea, ca particularitate ce delimitează acest tip de terorism de altele  şi  dă  măsură  potenţialului  său  catastrofic,  violenţa  religioasă  este condiţionată  în  primul  rând  de  fanatism.  Indiferent  de  filonul  dogmatic  din care-şi  trage  valorile  fundamentale,  nici  o  religie  recunoscută  oficial  nu îndeamnă  la  vătămarea  semenilor.  Interpretarea  extremă,  fundamentalistă, străină de valorile iniţiale ale unei anumite religii, constituie condiţia sine qua non a recurgerii la violenţă. Normele sociale sunt desconsiderate din start, iar raţionalitatea  acţiunilor,  fie  se  raportează  la  valori  străine  de  acestea,  fie lipseşte  cu  desăvârşire.  Deşi  poate  fi  întâlnit  şi  la  alte  forme  de  terorism, fanatismul este un element central al motivaţiei atentatorului sinucigaş sau al celui  care  este  dispus  să  folosească  arme  chimice  pentru  exterminarea semenilor. În această logică  terorarea nu mai constituie un mijloc asimetric de obţinere a unor avantaje prin practici ilegale, ci devine un scop în sine – « Fanatismul înseamnă să-ţi dublezi eforturile atunci când ai uitat scopul » 310
e.  Terorismul  cultural  vizează  în  principal  distrugerea  valorilor  unui stat,  care    poate  conduce  la  pierderea  indentităţii  naţionale  a  cetăţenilor acestuia.  Terorismul  cultural  nu  este  un  mijloc  de  confruntare,  ci  unul  de distrugere a sistemelor de valori. Ele se desfăşoară în cadrul a ceea ce numim , « cultură  de  piaţă »,  care  nu  are  nicio  legătură  cu  sistemele  de  valori  ale lumii, cultura autentică. Terorismul cultural poate îmbraca unele forme cum sunt :  pornografia,  invadarea  pieţei  cu  filme  sau  producţii  care  cultivă violenţa,  egoismul,  lipsa  de  respect  faţă  de  valorile  proprii,  distrugerea simbolurilor ( ceea ce s-a întâmplat în atentatele de la 11 septembrie), etc.
În raport cu mijloacele utilizate de terorişti putem avea : terorism comis prin  mijloace  tradiţionale,  terorism  electronic  şi  terorism  nuclear,  chimic  şi biologic.
a.  Terorism  prin  mijloace  tradiţionale  am  putea  denumi  actele  ce  se comit  prin  utilizarea  unor  metode  şi  mijloace  frecvent  folosite,  respectiv : atacuri   cum   bombă,   maşini   capcană,   explozii   declanşate   de   terorişti sinucigaşi, atentate asupra unor personalităţi, etc.
b.  Terorismul  electronic  presupune  atacul  împotriva  sistemelor  de calculatoare,  prin  intermediul  cărora  se  conduc  aproape  toate  domeniile economice  şi  sociale :  controlul  traficului  aerian  şi  al  altor  mijloace  de transport,    coordonarea    serviciului    securităţii    naţionale,    coordonarea sistemului  bancar,  ş.a.  Obiectivul  său  este  să  altereze  sau  să  distrugă informaţia,  îndeosebi  pe  cea  de  valoare  strategică.  Se  acţionează  anonim, imprevizibil.
Biroul  Federal  de  Investigaţii  a  oferit  următoarea  definiţie  lucrativă :  « cyber-terorismul    este    atacul    premeditat,    motivat    politic    împotriva informaţiei,   sistemelor   informatice,   programelor   informatice   şi   datelor, rezultând  în  violenţa  împotriva  ţintelor  necombatante,  de  către  grupări subnaţionale sau agenţi clandestini ».
Se constată  că tot mai frecvent sunt atacate sistemele ce conţin secrete naţionale  militare  şi  de  securitate  în  scopul  furtului  de  date  sau  virusării, pentru  a  le  face  inutilizabile.  Acest  gen  de  terorism  a  prins  societatea contemporană  nepregătită,  doar  câteva  state  având  o  legislaţie  adecvată combaterii fenomenului menţionat.
c. Terorismul chimic, biologic şi nuclear presupune utilizarea unor arme de distrugere în masă, de genul celor menţionate.
Posibilul  pericol  pe  care-l  reprezintă  un  asemenea  tip  de  terorism isterizează statele numai la simpla bănuială că s-ar putea utiliza un asemenea mijloc.  Avem  exemplul  recent  al  războiului  din  Irak,  când  declanşarea conflictului a avut drept scuză o informaţie, care până la urmă s-a dovedit a fi falsă, referitoare la existenţa pe teritoriul irakian a unor arme de distrugere în masă ce pot fi utilizate în scopuri teroriste. Folosirea unor asemenea arme, ar putea  afecta  regiuni  întinse,  distrugerea  unor  oraşe  întregi,  ori  suprimarea unui număr mare de vieţi omeneşti.
Terorismul mileniului trei este asemuit unui război  nedeclarat, fără un duşman  precis,  fără  o  confruntare  şi  fără  linii  de  front  clar  marcate.  Este condus de o masă amorfă de indivizi fanatizaţi, care operează în celule mici ce ies la suprafaţă brusc, după o existenţă anonimă normală, sinucigându-se şi omorând  oameni  nevinovaţi.  Efectul  public  calculat  al  acestor  demersuri, deseori  de  natură  subliminală,  constă  în  instigare  (  ca  element  central  al folosirii căii violenţei), propagandă agitatoare ( menită să conducă indirect la săvârşirea de acte violente, prin exaltarea sentimentelor de ură şi răzbunare), precum şi păstrarea atmosferei de confruntare.

